kardosdrur/scandi-wiki huggingface dataset:
Magnetisk dipolantenne

En magnetisk dipolantenne, magnetantenne, magloop antenne (inkl. små loop-antenner og små rammeantenner), er en radioantenne der opfører sig som en magnetisk dipol. En magnetisk dipolantenne kobler til radiobølgens magnetiske felt i antennens nærfelt, i modsætning til (elektriske) monopolantenner og elektriske dipolantenner, der kobler til radiobølgens elektriske felt i nærfeltet.

Denne kategori omfatter magnetiske dipolantenner fra under 1% til 30% af én bølgelængde i omkreds. Disse magnetiske dipolantenner er følsomme for radiobølger langs renden af den magnetiske dipolantenner eller spolen. Disse magnetiske dipolantenner anvender typisk en kondensator til at gøre dem resonante på den ønskede frekvens.

Magnetiske dipolantenner med høj godhed (Q), med en omkreds på 5% til 30% af én bølgelængde i omkreds, kan blive anvendt til både radioudsendelse og radiomodtagelse. Her menes virkelig høj godhed på ca. 300 ved 30% - og progressivt højere godhed - fx flere tusinde - for lavere mindre omkreds i forhold til bølgelængden.

Magnetiske dipolantenner, som har en omkreds på mindre end 1% af én bølgelængde er meget ineffektive, og derfor anvendes de kun til radiomodtagelse.

Den lineare polarisation bestemmes af den magnetiske dipolantennes ringfladeorientering i forhold jordoverfladen (signalfødningspunktet er underordnet). Er ringfladen lodret er den lodret polariseret. Er ringfladen vandret er den vandret polariseret (og rundstrålende mht. horisonten).

De mindre udgaver af magnetiske dipolantenner anvendes også til radiopejling, til lokalisering af en radiosender, da de er mobile og dermed håndterbare.

Skærmet magnetisk dipolantenne 
En magnetisk dipolantenne kan også laves med skærm, hvilket har følgende virkning; den magnetisk dipolantenne bliver endnu mindre følsom overfor elektriske felter inkl. nærfeltsstøj. Et eksempel på en bredbåndet skærmet magnetisk dipolantenne kun beregnet til modtagelse, er i kilden.

Ferritantenne
En lille magnetisk dipolantenne med en ferritstav kaldes en ferritantenne. Ferritantennen anvendes i de fleste langbølge, mellembølge eller nedre kortbølge radiomodtagere.

Nogle af de mindste ferritantenner findes i radiostyrede armbåndsradioure.

Se også 
 Big Wheel
 Elektrisk dipolantenne

Kilder/referencer

Eksterne henvisninger
 Small Transmitting Loop Antenna Calculator - Online calculator that performs the "Basic Equations for a Small Loop" in The ARRL Antenna Book, 15th Edition
 Small Transmitting Loop Antennas - AA5TB

Antennetyper
Birakan

Birakan () er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere.

Byen ligger ved floden Bira, en biflod til floden Amur,  68 kilometer øst for byen Oblutje. Den opstod i 1905 under opførelsen af Den transsibiriske jernbane.

Referencer

Eksterne henvisninger 

Byer i den Jødiske autonome oblast
Jílové

Jílové (indtil 1945 Jílové u Podmokel ; ) er en by i distriktet Děčín i  regionen Ústí nad Labem i Tjekkiet med omkring 5.000 indbyggere.

Landsbyerne Kamenec, Kamenná, Martiněves, Modrá og Sněžník er administrative dele af Jílové.

Geografi 
Jílové ligger omkring 6 km  vest for Děčín og 10 km  nord for Ústí nad Labem. Det ligger i Elbsandsteingebirge og i det eponyme beskyttede landskab. Det bebyggede område er beliggende i Jílovský-strømmens dal, en biflod fra venstre til Elben. Byen ligger ved foden af bjerget Děčínský Sněžník, som er den højeste top i kommunens område på 723 meter over havets overflade.

Historie 

Jílové blev sandsynligvis grundlagt som en bosættelse på en gammel handelsrute fra Bøhmen til Lausitz. Det nærliggende Lotarův vrch-bjerg var muligvis stedet for slaget ved Chlumec i 1126 mellem hertug Soběslav 1. af Bøhmen og kong Lothar 3. af Tyskland, hvis nøjagtige placering er ukendt. Den første skriftlige omtale af Jílové (under navnet Eulow) er fra 1384 i et skøde udstedt af kong Karl 4.

Et lokalt vandslot, opført i det 14. århundrede, blev dokumenteret i 1554, da det blev holdt af Lords of Lípa. Efter Slaget ved Det Hvide Bjerg i 1620 blev godserne beslaglagt af kejser Ferdinand 2.  og i 1629 givet til greverne af Thun und Hohenstein.

Efter 2. verdenskrig blev den tyske befolkning fordrevet, og Thun und Hohenstein-ejendommene blev konfiskeret af den Tjekkoslovakiske regering. Jílové blev forfremmet til en by i 1964.

Seværdigheder 

Den vigtigste attraktion er Jílové-slottet. Det blev genopbygget i anden halvdel af det 17. århundrede på et renæssanceslot, og parken, i romantisk stil, med en neoklassisk pavillon, blev etableret to århundreder senere. I dag tjener slottet kulturelle og sociale formål og huser et bibliotek. 

Den hellige treenigheds kirke er en barokkirke  blev bygget i 1682 og genopbygget i 1859, efter at den blev beskadiget af en brand.

Děčínský Sněžník er kendt for sit udsigtstårn. Det  33 meter høje stentårn bygget i 1864, er et af de ældste udsigtstårne i Bøhmen. Kapellet på Děčínský Sněžník blev bygget i 1909.

Referencer 

 

Elbsandsteingebirge
Byer i Tjekkiet
Byer i Ústí nad Labem
Izvestkovyj

Izvestkovyj () er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere.

Izvestkovyj ligger i bjergkæden Lille Khingan,  40 kilometer øst for byen Oblutje og  100 kilometer nordvest for oblastens hovedby Birobidzjan. Den har en jernbanestation, der er standsningssted på Den transsibiriske jernbane.

Referencer

Eksterne henvisninger 

Byer i den Jødiske autonome oblast
Khingansk

Khingansk () er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere.

Khingansk ligger i bjergkæden Lille Khingan,  15 kilometer sydvest for byen Oblutje og  130 kilometer nordvest for oblastens hovedby Birobidzjan.

Referencer

Eksterne henvisninger 

Byer i den Jødiske autonome oblast
Kuldur

Kuldur (; ) er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere.

Kuldur ligger i bjergkæden Lille Khingan ved floden af samme navn. Den ligger  50 kilometer fra byen Oblutje og  105 kilometer nordvest for oblastens hovedby Birobidzjan. Den har en jernbanestation, der er standsningssted på en sidebane til Den transsibiriske jernbane.

Referencer

Eksterne henvisninger 

Byer i den Jødiske autonome oblast
Atmosfærisk støj

Atmosfærisk støj eller atmosfærisk radiostøj er radiobølgestøj, som funktion af frekvensen, der modtages af radioantenner, grundet støj i atmosfæren (se figur, sorte kurver).

Denne støj er også influeret af solens solfakler og solpletters udsendte solvind, som inducerer plasma i de øvre dele af atmosfæren, der kan reflektere radiobølger (indvirker på de sorte kurver).

Atmosfærisk støj er radiostøj forårsaget af naturlige atmosfæriske processer, primært lynudladninger i tordenvejr. På verdensplan er der omkring 40 lyn i sekundet - ≈3,5 millioner lynudladninger per døgn.

Historisk 

I 1925 begyndte AT&T Bell Laboratories at undersøge kilderne til støj i sin transatlantiske radiotelefontjeneste.

Den 22-årige forsker Karl Jansky påtog sig opgaven. I 1930 blev en radioantenne til en bølgelængde på 14,6 meter (20,55 MHz) konstrueret i Holmdel Township, New Jersey, for at måle støjen i alle retninger. Jansky genkendte tre kilder til radiostøj. Den første (og stærkeste) kilde var lokale tordenvejr. Den anden kilde var svagere støj fra fjernere tordenvejr. Den tredje kilde var et stadig svagere sus, der viste sig at være galaktisk støj fra centrum af Mælkevejen. Janskys forskning gjorde ham til radioastronomiens fader.

I begyndelsen af 1950'erne blev en matematisk model af lyn og tordenvejrs indvirkning på udsendelser udgivet af S. V. C. Aiya.

Lyn 
Atmosfærisk støj er radiostøj forårsaget af naturlige atmosfæriske processer, primært lynudladninger i tordenvejr. Det er hovedsageligt forårsaget af sky-til-jord-lyn, da strømmen er meget stærkere end sky-til-sky-lyn. På verdensplan forekommer ca. 3,5 millioner lyn dagligt. Det betyder, at der er omkring 40 lyn i sekundet.

Summen af alle disse lyn resulterer i atmosfærisk støj. Det kan observeres med en radiomodtager i form af; en kombination af hvid støj (kommer fra fjerne tordenvejr) og impulsstøj (kommer fra nærmere tordenvejr). Strømsummen varierer med årstider og nærhed af tordenvejrscentre.

Selvom lyn har en bredspektret emission, stiger dens signalstyrke med faldende frekvens. Ved meget lav frekvens og lav frekvens dominerer atmosfærisk støj derfor ofte, mens ved høj frekvens dominerer menneskeskabt støj i byområder.

Undersøgelse 
Fra 1960'erne til 1980'erne blev der gjort en verdensomspændende indsats for at måle den atmosfæriske støj og dennes variationer. Resultater er blevet dokumenteret i CCIR-rapport 322. CCIR 322 leverede sæsonbestemte verdenskort, der viser de forventede værdier af den atmosfæriske støjtal Fa ved 1 MHz i løbet af fire timers blokke af dagen. Et andet sæt diagrammer relaterer Fa ved 1 MHz til andre frekvenser. CCIR Report 322 er blevet afløst af ITU P.372 publikation.

Referencer 

 
 

Elektromagnetisk stråling
Radioteknik
Londoko

Londoko () er en bymæssig bebyggelse () i den Jødiske autonome oblast i det den fjernøstlige del af Rusland. Den har et indbyggertal på  indbyggere.

Londoko ligger i den sydlige ende af bjergkæden Bureja. Den ligger  75 kilometer nordvest for oblastens hovedby Birobidzjan.

Referencer

Eksterne henvisninger 

Byer i den Jødiske autonome oblast
Tyro, dronning af Iolkos



Familie 
Prinsesse Tyro ( ) var i den græske mytologi datter af dronning Alkidike og kong Salmoneus fra byen Elis, beliggende i det nordlige Grækenland i regionen Thessalien. Hendes far havde 6 brødre, og som dronning af Iolkos blev hun mor til enten 6 eller 7 sønner med 3 forskellige fædre. Hendes navn betyder "ligesom ost" (), hvilket referer til, at hun er ligeså smuk og hvid som frisklavet ost. Hun blev bortgiftet til sin farbror kong Kreteus fra Iolkos med hvem hun fik de tre sønner Aison (far til Argonauternes leder Jason), Amythaon og Pheres, selvom hun elskede flodguden Enipeus

Poseidons snyd 

En dag da Tyro som så ofte før sad på flodbredden kom Poseidon forklædt som Enipeus og gjorde hende gravid. Han afslørede sin sande identitet og forlangte, at hun skulle tie stille. Tyro fødte tvillingerne Pelias og Neleus og overlod dem til at dø. I nogle historier tilstod hun overfor sin far, der dog ikke troede på historien om, at Poseidon skulle være faren men mistænkte sin ondskabsfulde bror Sisyfos for at stå bag voldtægten og forlangte, at Tyro skilte sig af med børnene. Babyerne blev dog fundet af enten nogle hyrder  eller en hestehandler og opsøgte deres mor som voksne  . Ved samme lejlighed myrdede de også deres stedmor, Sidero, for hendes ubehagelige opførsel mod Tyro .

Sisyfos' onde gerninger 

Tyros anden farbror, Sisyfos fik enten en eller to sønner med hende, efter et orakel havde afsløret, at denne søn som voksen ville slå Salmoneus ihjel. Barnet fik dog aldrig chancen for at opfylde oraklets profeti, før Tyro slog sit barn ihjel for at beskytte sin far.

Efterkommere 
Mange af Tyros efterkommere er gået over i historien som store helte, og en del af dem deltog i den trojanske krig. 

Græsk mytologi
Græske guder
Polyteisme
Hellweg (byggemarked)

Hellweg Die Profi-Baumärkte GmbH & Co. KG er en tysk byggemarkeds- og havecenterkæde. De har hovedkvarter i Dortmund.

Deres første byggemarked åbnede i 1971 i Dortmund.

Koncernen har 4.700 ansatte og en omsætning på 758 mio. euro fordelt på 95 Hellweg-byggemarkeder, 53 BayWa havecentre og 7 Gartencenter Augsburg havecentre.

Referencer 

Detailvirksomheder fra Tyskland
Etableret i 1971
Matt O'Riley

Matthew Sean O'Riley (født 21. november 2000) er en dansk-engelsk professionel fodboldspiller, som spiller for den skotske Premiership-klub Celtic.

Klubkarriere

Fulham 
O'Riley begyndte sin karriere hos Fulham, hvor han debuterede for førsteholdet den 8. august 2017 i en EFL Cup-kamp imod Wycombe Wanderers. Det lykkedes dog aldrig for ham, at bryde ind på førsteholdet, og han forlod klubben ved kontraktudløb i juli 2020.

Milton Keynes Dons 
Efter at have været uden en klub i et halvt år, skiftede O'Riley i januar 2021 til Milton Keynes Dons.

Celtic 
O'Riley skiftede i januar 2022 til Celtic, efter at klubben havde betalt frikøbsklausulen i hans kontrakt.

Landsholdskarriere

England 
O'Riley har repræsenteret England på flere ungdomsniveauer.

Danmark 
O'Riley annoncerede i februar 2022, at han gerne ville repræsentere Danmark internationalt, og i marts blev han for første gang inkluderet på Danmarks U/21-landshold.

Privat 
O'Riley er født i London, og har en engelsk far og dansk mor.

Titler 
Celtic
 Scottish Premiership: 2 (2021-22, 2022-23)
 Scottish Cup: 1 (2022-23)
 Scottish League Cup: 1 (2022-23)

Referencer

Eksterne henvisninger 

Personer fra London
Fodboldspillere fra England
Fodboldspillere fra Danmark
Fodboldspillere fra Fulham F.C.
Fodboldspillere fra Milton Keynes Dons F.C.
Fodboldspillere fra Celtic F.C.
Msg Systems

msg systems AG er en tysk IT-leverandør med hovedkvarter i Ismaning ved München.

31. januar 1980 grundlagde Hans Zehetmaier, Herbert Enzbrenner og Pius Pflügler virksomheden. Msg-koncernen har 10.000 ansatte og en omsætning på 1,2 mia. euro.

Referencer 

It-virksomheder fra Tyskland
Etableret i 1980
Cosmas af Prag

Cosmas af Prag ( ;  ;  – 21. oktober 1125) var præst, forfatter og historiker.

Liv 
Mellem 1075 og 1081 studerede han i Liège. Efter sin tilbagevenden til Bøhmen giftede han sig med Božetěcha, som han fik en søn med, ved navn Hermann eller Zdic. Hans søn blev senere biskop af Olomouc. I 1094 blev han ordineret til diakon, og i 1099 blev han ordineret til præst i Esztergom, Ungarn.

Arbejder 
Hans hovedværk, skrevet på latin, hedder Chronica Boemorum. Krønniken er opdelt i tre bøger:

 Den første bog, færdiggjort i 1119, starter med verdens skabelse og slutter i år 1038. Den beskriver den legendariske grundlæggelse af den bøhmiske stat af de ældste bøhmere omkring år 600 (hertug Krok og hans tre døtre), hertuginde Libuše og grundlæggelsen af Přemyslid-dynastiet ved hendes ægteskab med Přemysl, gamle blodige krige, hertug Bořivoj og kristendommens indførelse i Bøhmen, Sankt Wenceslaus og hans bedstemor Sankt Ludmila, de tre Boleslavers regeringstid, Sankt Adalberts liv og blodige krige efter år 1000.
 Den anden bog beskriver bøhmisk historie for årene 1038-1092. Bogen starter med heroiske gerninger fra hertug Břetislav, kendt som "den bøhmiske Achilleus", for eksempel med hans sejr over Polen. Chronica beskriver også kong Vratislavs lange og store regeringstid, der var kendt som en kraftfuld hersker, men en modig og god mand. Der er også en refleksion over hans krige i Italien; denne bog ender med Vratislavs død.
 Den tredje bog (1092-1125) starter med en beskrivelse af tiden med ustabilitet og blodige borgerkrige efter Vratislavs død mellem år 1092 og 1109. Chronica slutter med Vladislavs regeringstid mellem 1109 og 1125. Samme år, 1125, døde Cosmas.

I det senere 12. og 13. århundrede bragte Cosmas' fortsættere hans historie frem til 1283.

Referencer

Eksterne henvisninger 

 
 Chronica Boemorum — the chronicle accessible on-line at Monumenta Germaniae Historica
 Cosmas biography 
 English translation of the chronicle () by Lisa Wolverton published by Catholic University of America Press

Tjek fødselsår
Kronikører
Personer fra Prag
Maryland Cycling Classic

Maryland Cycling Classic er et amerikansk cykelløb i delstaten Maryland. Det blev arrangeret for første gang i 2022. Løbet er rangeret som 1.Pro af UCI og er en del af UCI ProSeries.

Vindere

Eksterne henvisninger 
 

 
Etableret i 2022
Hellweg

Hellweg er betegnelsen på en gammel øst-vest færdselsåre gennem Tyskland, der var hovedkorridoren fra Rhinen øst for bjergene i Teutoburger Wald, fra Duisburg over floderne Rhinen og Ruhr, til Paderborn, med skråningene til Sauerland i syd.

I 900- og 1000-tallet var Hellweg den foretrukne rute for kongerne og kejserne af Ottonianer-dynastiet og Salier-dynastiet under deres årlige rejser gennem Sachsen og Aachen, når de ikke var i Italien eller deltog i krigshandlinger. I middelalderen blev Hellweg udpeget som en vigtig handelsrute, som på begge sider måtte holdes fri for vegetation i en lanselængdes afstand på cirka 3 meter.

I tidlig moderne tid fik Hellweg betydning gennem fremkomsten af kul- og stålindustrien, hvor de middelalderbyerne, der var grundlagt langs handelruden, udviklede sig til industribyer som absorberede det meste af befolkningsvæksten i regionen.

I litteraturen bruges benævnelsen Hellweg sædvanligvis synonymt med den westfaliske Hellweg.

Tysklands historie
Transport i Tyskland
Klett-Gruppe

Klett-Gruppe er et tysk virksomhed under holdingselskabet Ernst Klett AG, der driver forlagsvirksomhed.

Til Klett-Gruppe hører bl.a. skolebogsforlaget Ernst Klett Verlag.

I 2022 var virksomheden tilstede i 18 lande og beskæftigede 9.400 ansatte.

Virksomheden blev grundlagt i 1897, da Ernst Klett overtog Königliche Hofbuchdruckerei zu Gutenberg, der var blevet grundlagt i 1850.

Referencer 

Forlag fra Tyskland
Etableret i 1850
Arburg

Arburg GmbH + Co KG er en tysk producent af maskiner til fremstilling af plastdele. Virksomheden ejes af familierne Hehl og Keinath. Deres hovedkvarter er i Loßburg, Baden-Württemberg. I 2022 havde de 3.600 ansatte og omsatte for 875 mio. euro.

Referencer 

Maskinproducenter fra Tyskland
Igus

Igus GmbH er en tysk producent af forskellige plastdele til industrielt brug samt dele til energisystemer. Virksomheden blev grundlagt 15. oktober 1964 af Günter og Margret Blase i Köln.

Referencer 

Fremstillingsvirksomheder fra Tyskland
Etableret i 1964
Bagageanlæg

Et bagageanlæg eller bagagehåndteringssystem, på engelsk baggage handling system (BHS) er en type transportbåndssysten, installeret i lufthavne, og som transporterer indchecket bagage fra afgangshallen til områder (forpladsen), hvor det kan læsses på fly.Et bagageanlæg transporterer også indchecket bagage, der kommer fra fly til bagageudleveringer eller til et område, hvor det kan læsses på et andet fly.

Referencer

Se også 
Bagageudlevering
Bagageportør
Forplads (lufthavn)
Jetbro
Lufthavnes indretning
Bygninger, konstruktioner og anlæg
Rum
L'Été dernier

L'Été dernier er en fransk film fra 2023 af Catherine Breillat.

Medvirkende 
 Léa Drucker som Anne
 Olivier Rabourdin som Pierre
 Samuel Kircher som Théo
 Clotilde Courau som Mina
 Serena Hu som Serena
 Angela Chen som Angela
 Romain Maricau
 Romane Violeau

Referencer

Eksterne henvisninger 

 

Film fra Frankrig
Franske film fra 2023
Kaibutsu

Kaibutsu er en japansk film fra 2023 af Hirokazu Kore-eda.

Medvirkende 
 Sakura Andō som Saori Mugino
 Eita Nagayama som  Michitoshi Hori
 Sōya Kurokawa som Minato Mugino
 Hinata Hiiragi som Yori Hoshikawa
 Mitsuki Takahata som  Hirona Suzumura
 Akihiro Tsunoda som Humiaki Shoda
 Nakamura Shidō II som Kiyotaka Hoshikawa
 Yūko Tanaka som Makiko Fushimi

Referencer

Eksterne henvisninger 

 

Film fra Japan
Film fra 2023
Dramafilm
The Old Oak

The Old Oak er en britisk film fra 2023 af Ken Loach.

Medvirkende 
 Dave Turner som TJ Ballantyne
 Ebla Mari som Yara
 Claire Rodgerson som Laura
 Trevor Fox som Charlie
 Chris McGlade som Vic
 Col Tait som Eddy
 Jordan Louis som Garry

Referencer

Eksterne henvisninger 

 

Film fra Storbritannien
Britiske film fra 2023
Film fra Frankrig
Franske film fra 2023
Dramafilm fra Storbritannien
Dramafilm fra Frankrig
The Zone of Interest

The Zone of Interest er en amerikansk film fra 2023 af Jonathan Glazer.

Medvirkende 
 Sandra Hüller som Hedwig Höss
 Christian Friedel som Rudolf Höss
 Medusa Knopf som Elfriede
 Daniel Holzberg som Gerhard Maurer
 Sascha Maaz som Arthur Liebehenschel
 Max Beck som Schwarzer
 Wolfgang Lampl som Hans Burger

Referencer

Eksterne henvisninger 

 

Amerikanske film fra 2023
Film fra Storbritannien
Britiske film fra 2023
Dramafilm fra USA
Dramafilm fra Storbritannien
Holland & Holland

Holland & Holland er en britisk bøssemager og tøjfirma, der ligger i London, England, der sælger håndlavede jagtrifler og haglgeværer. Det blev grundlagt af Harris Holland (1806–1896) i 1835.

I februar 2021 erhvervede Beretta Holding group selskabet fra den tidligere ejer Chanel.

Selskabet har er blevet udvalgt som kongelig hofleverandør af både den nu afdøde prins Philip og prinsen af Wales.

Se også 
 James Purdey & Sons
 John Rigby & Company
 Westley Richards

Referencer

Eksterne henvisninger 

 

Kongelige hofleverandører
Det Britiske Kongehus
Etableret i 1835
Bagageudlevering

I lufthavnsterminaler er bagageudlevering et område, hvor ankommende passagerer henter  deres indchecket bagage efter at være kommet ud af et fly.Lignende systemer bruges også på togstationer, der betjenes af virksomheder, der tilbyder indcheckede bagage, såsom Amtrak i USA.

Se også 
Bagageanlæg
Bagageportør
Forplads (lufthavn)

Referencer 

Lufthavnes indretning
Bygninger, konstruktioner og anlæg
Rum
Bunnahabhain destilleri

Bunnahabhain distillery () er et skotsk whiskyestilleri, der blev grundlagt i 1881 nær Port Askaig på Islay i Skotland.
Oprindeligt var det ejet af Islay Distillery Company, men blev overtaget af Highland Distilleries Company i 1887.
Landsbyen Bunnahabhain blev grundlagt som beboelse for destilleriets ansatte.

Destilleriet producerer mildere Islay whisky end de fleste andre destillerier på øen.

Ledere 
 James Falconer fra 1902  (formerly manager of the Scapa distillery)
 Bob Gordon - slut 1970'erne
 Douglas Eccles - I 1985
 Sandy Lawtie - 1985 - 1989
 Hamish Proctor - 1989 - 1998
 John MacLellan - 1998 - 2009
 Andrew Brown - 2011–nu

Produkter 
Destilleriets primære produkter i 2022 inkluderede:

 Bunnahabhain 12 Year Old ABV 46.3%
 Bunnahabhain 18 Year Old ABV 46.3%
 Bunnahabhain 25 Year Old ABV 46.3%
 Bunnahabhain 30 Year Old ABV 46.3%
 Bunnahabhain 40 Year Old ABV 41.9%
 Stiuireadair ABV 46.3%
 Toiteach A Dhà ABV 46.3%

Referencer

Eksterne henvisninger 

Whisky fra Skotland
Etableret i 1881
Islay
Kildonan Castle

Kildonan Castle er ruinen af en middelalderborg, der står i den lille landsby Kildonan på sydkysten af Isle of Arran i Skotland. Navnet er afledt af en tidligere beboer, Saint Donan, der skulle være begravet på øen.

Fæstningen blev opført i 1200-tallet af MacDonald-klanen, Lords of the Isles. Den står på et klippefremspring med udsigt til øen Pladda og indsejlingen til Firth of Clyde. Den blev opført for at kunne kontrollere Firth.

Den blev brugt som jagtslot af flere skotske konger, inklusive Robert 3., da øen tilhørte kronen. Borgen overgik til jarlen af Arran i 1544.

Se også 
Borge og slotte i Skotland

Referencer

Eksterne henvisninger 

Undiscovered Scotland: Kildonan

Slotte i Skotland
Isle of Arran
Borgruiner i Storbritannien